**საქართველოს კანონი**

**„ავტომოტოტრანსპორტის მფლობელთა სამოქალაქო პასუხისმგებლობის სავალდებულო დაზღვევის შესახებ“ საქართველოს კანონის ძალადაკარგულად ცნობის თაობაზე**

მუხლი 1. ძალადაკარგულად იქნეს ცნობილი საქართველოს 1997 წლის 27 ივნისის კანონი „ავტომოტოტრანსპორტის მფლობელთა სამოქალაქო პასუხისმგებლობის სავალდებულო დაზღვევის შესახებ“ (პარლამენტის უწყებანი, N33, 31 ივლისი, 1997, გვ. 15).

მუხლი 2. ამ კანონის ამოქმედებიდან 4 თვის ვადაში საქართველოს მთავრობამ უზრუნველყოს საჯარო სამართლის იურიდიული პირის – საქართველოს სავალდებულო დაზღვევის ბიუროს ლიკვიდაცია. *(23.03.2010 N 2823)*

მუხლი 3. საჯარო სამართლის იურიდიული პირის – საქართველოს სავალდებულო დაზღვევის ბიუროს კრედიტორული დავალიანებები დაიფაროს მხოლოდ საჯარო სამართლის იურიდიული პირის – საქართველოს სავალდებულო დაზღვევის ბიუროს კუთვნილი ქონებიდან. სახელმწიფო არ არის აღნიშნული ვალდებულებების უფლებამონაცვლე.

მუხლი 4. 2013 წლამდე, სავალდებულო დაზღვევის შესახებ საქართველოს კანონის მიღებამდე ავტოსატრანსპორტო საშუალებების იმ კატეგორიებს, რომლებიც ექვემდებარება სავალდებულო დაზღვევას, დადგენილებით განსაზღვრავს საქართველოს მთავრობა.

მუხლი 5. ეს კანონი ამოქმედდეს გამოქვეყნებისთანავე.

საქართველოს პრეზიდენტი ***მიხეილ სააკაშვილი***

თბილისი,

2010 წლის 15 იანვარი.

N 2535 – რს.